4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

ผลิตภัณฑ์ของบริษัทฯ แบ่งออกเป็น 2 สายการผลิต

1.  สายการฉีดชิ้นส่วนพลาสติก

บริษัทฯ เป็นผู้ให้บริการผลิตชิ้นส่วนพลาสติกด้วยกระบวนการฉีดขึ้นรูปพลาสติก
ภายหลังจากการฉีดขึ้นรูปแล้ว ชิ้นส่วนพลาสติกบางชนิดจะผ่านไปสู่กระบวนการอื่น เช่น การพ่นสี
(Spray Painting) การพิมพ์สี (Silk-Screen & Hot Stamping)
รวมถึงการประกอบชิ้นส่วนพลาสติก (Sub-Assembly) โดยบริษัทฯ
แบ่งสายการผลิตชิ้นส่วนพลาสติกออกเป็น 3 กลุ่ม ดังนี้

กลุ่มที่ 1 ชิ้นส่วนพลาสติกสำหรับอุตสาหกรรมยานยนต์

  ผลิตภัณฑ์ของบริษัทฯ ในกลุ่มนี้ เช่น ชิ้นส่วนพลาสติกที่ใช้ภายในห้องโดยสาร แผงหน้า กระจังต่าง
  ๆ ฝาครอบล้อ ยางกันโคลน ฝาครอบเครื่องยนต์ ชุดแผงยึดหม้อน้ำ เป็นต้น

กลุ่มที่ 2 ชิ้นส่วนพลาสติกสำหรับอุตสาหกรรมเครื่องใช้ไฟฟ้า

  ผลิตภัณฑ์ของบริษัทฯในกลุ่มนี้ เช่น ชิ้นส่วนภายนอกและภายในของตู้เย็น เครื่องปรับอากาศ
  เครื่องซักผ้า เครื่องรับโทรทัศน์ และเครื่องเสียง เป็นต้น

กลุ่มที่ 3 ชิ้นส่วนพลาสติกสำหรับอุตสาหกรรมอื่น ๆ

  ผลิตภัณฑ์ของบริษัทฯ ในกลุ่มนี้จะเป็นชิ้นส่วนพลาสติกที่เป็นส่วนประกอบของบรรจุภัณฑ์
  สำหรับสินค้าอุปโภคบริโภค เช่น กระปุกสำลี เป็นต้น

บริษัทฯ
มีกระบวนการควบคุมคุณภาพของสินค้าโดยจะทำการตรวจสอบและควบคุมคุณภาพของสินค้าทุกขั้นตอน
ตั้งแต่การตรวจสอบวัตถุดิบนำเข้า
การตรวจสอบในกระบวนการผลิตและการตรวจสอบในขั้นตอนสุดท้ายก่อนจัดส่งสินค้าให้ลูกค้า
รวมถึงการให้บริการของบริษัทฯ ที่มีความรวดเร็วและถูกต้องในการจัดส่ง
ซึ่งทำให้ลูกค้ามีความเชื่อมั่นและความพึงพอใจในคุณภาพของผลิตภัณฑ์ของบริษัทฯ สูงสุด

4.1.2. สายการผลิต และซ่อมแซมแม่พิมพ์

ก) การออกแบบและผลิตแม่พิมพ์

บริษัทฯ เป็นผู้ให้บริการออกแบบ และผลิต แม่พิมพ์สำหรับการฉีดพลาสติก บริษัทฯ มีทีมงานออกแบบ
และผลิตแม่พิมพ์โดยผู้เชี่ยวชาญที่มีประสบการณ์ในการผลิตแม่พิมพ์มากกว่า 10 ปี ประกอบกับบริษัทฯ
ได้นำคอมพิวเตอร์มาใช้ในขั้นตอนการออกแบบ (CAD : Computer Aid Design)
และข้อมูลโครงแบบจะถูกส่งต่อมายังเครื่องผลิตแม่พิมพ์ที่ควบคุมด้วยคอมพิวเตอร์ (CAM :
Computer Aid Manufacturing) ซึ่งทำให้แม่พิมพ์ที่ผลิตออกมานั้นมีคุณภาพดี
มีความถูกต้องตามแบบที่ต้องการ นอกจากนี้บริษัทฯ
ได้มีการจัดส่งช่างผลิตแม่พิมพ์ไปอบรมความรู้ในการผลิตแม่พิมพ์ทั้งในประเทศและต่างประเทศ
เพื่อนำมาพัฒนาการผลิตแม่พิมพ์ของบริษัทฯ

ข) การซ่อมแซมแม่พิมพ์

นอกเหนือจากการให้บริการผลิตแม่พิมพ์แล้ว บริษัทฯ
ยังมีบริการซ่อมแซมแม่พิมพ์ที่ชำรุดที่เกิดจากการใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อ มั่นในการบริการของบริษัทฯ
เนื่องจากหากแม่พิมพ์ของลูกค้าเกิดชำรุดจากการผลิต ทีมซ่อมแซมแม่พิมพ์ของบริษัทฯ
สามารถให้บริการซ่อมแซมได้ทันทีโดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทฯ จึงมีความมั่นใจในบริการผลิตชิ้นส่วนพลาสติกของบริษัทฯ

  การส่งเสริมการลงทุนจากสำนักงานคณะกรรมการส่งเสริมการลงทุน (BOI)

บริษัท ที.กรุงไทยอุตสาหกรรม จำกัด (มหาชน)
ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) ในเขต 3
(จังหวัดปราจีนบุรี) สำหรับโรงงานแห่งที่ 2 ซึ่งตั้งสถานประกอบการอยู่ในเขตอุตสาหกรรม
ซึ่งเริ่มรับรู้รายได้จากการประกอบกิจการในเดือนเมษายน 2547
โดยสรุปสาระสำคัญที่ได้รับการส่งเสริม ดังนี้

1.  ได้รับยกเว้นอากรขาเข้า สำหรับเครื่องจักรใหม่ที่ใช้ในกิจการ

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน เป็นระยะเวลา 8 ปี นับจากวันที่เริ่มมีรายได้จากการประกอบกิจการ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณ
    เพื่อเสียภาษีเงินได้ตลอดระยะเวลาที่ได้รับการส่งเสริมได้รับยกเว้นภาษีเงินได้นิติบุคคล

4.  ได้รับยกเว้นอากรขาเข้า สำหรับวัตถุดิบหรือวัสดุจำเป็น สำหรับส่วนที่ผลิต เพื่อการส่งออก
    เป็นระยะเวลา 5 ปี นับแต่วันนำเข้าครั้งแรก

4.2 การตลาดและภาวะการแข่งขัน

  4.2.1. การตลาด

กลยุทธ์การตลาด

จากการดำเนินธุรกิจเป็นระยะเวลา 37 ปี ทำให้บริษัทฯ
ทราบถึงความต้องการของกลุ่มลูกค้าของบริษัทฯ ว่า
ลูกค้าส่วนใหญ่ไม่ได้มุ่งเน้นด้านราคาเพียงอย่างเดียว
แต่มุ่งเน้นด้านความน่าเชื่อถือและความไว้วางใจในคุณภาพของสินค้าและความสามารถในการให้บริการ
ดังนั้น บริษัทฯ จึงใช้กลยุทธ์การตลาดที่มุ่งเน้นในการตอบสนองตามความต้องการของลูกค้า
ทั้งในระยะสั้นและระยะยาว โดยกำหนดเป็นนโยบายของบริษัทฯ ไว้ดังนี้

Q (Quality) : คุณภาพของผลิตภัณฑ์ของบริษัทฯ
ต้องได้มาตรฐานและมีคุณภาพเป็นที่ยอมรับของลูกค้าและมีคุณภาพที่สามารถแข่งขันกับผู้ผลิตรายอื่นได้

C (Cost) : ต้นทุนการผลิตต่ำกว่าอุตสาหกรรม บริษัทฯ เน้นการควบคุมค่าใช้จ่ายในการผลิต
โดยการเพิ่มผลิตผลของการผลิตและลดปริมาณของเสียจากการผลิตให้ต่ำที่สุด

D (Delivery) :
การจัดส่งสินค้าที่มีประสิทธิภาพสามารถจัดส่งสินค้าได้ตรงตามเวลาและใช้ระยะเวลาการส่งมอบสั้น
โดยบริษัทฯ มีการจัดตั้งหน่วยบริการจัดส่งที่สามารถจัดส่งสินค้าได้อย่างตรงเวลา

M (Management) :
การบริหารงานอย่างมีประสิทธิภาพที่การกำหนดนโยบายและกลยุทธ์การบริหารจากคณะกรรมการบริหารซึ่งเน้นการเพิ่มประสิทธิภาพในการบริหารงานและกำหนดแนว
ทางการตลาด โดยนำระบบมาตรฐานคุณภาพต่าง ๆ เข้ามาใช้ในการจัดการ เช่น QS 9000, ISO
9001 จนถึง ISO/ TS 16949 และ ISO 14000 รวมถึง TPM และ TPS เป็นต้น
เพื่อสร้างความพึงพอใจให้กับลูกค้า

E (Engineering) : ส่งเสริมและพัฒนาความสามารถทางวิศวกรรมของบริษัทฯ
ให้ทันสมัยและพัฒนาไปสู่การร่วมออกแบบผลิตภัณฑ์กับลูกค้า
เพื่อให้มีความสามารถในการบริการได้อย่างครบวงจร (One-Stop Service)

จากกลยุทธ์การตลาดข้างต้น ทำให้เราสามารถรักษาฐานลูกค้าเดิมไว้
และยังทำให้เราได้ฐานลูกค้าใหม่ในปี 2552 ได้แก่ บริษัท พานาโซนิค โฮมแอ็พไลแอ็นซ์
(ประเทศไทย) จำกัด ซึ่งเป็นผู้ผลิตตู้เย็นชั้นนำจากประเทศญี่ปุ่น

สำหรับแนวโน้มภาวะอุตสาหกรรมและสภาพการแข่งขันในอนาคตนั้น
ในกลุ่มของอุตสาหกรรมยานยนต์มีการแข่งขันที่สูงขึ้น เพราะเริ่มมีคู่แข่งจากต่างประเทศ เช่น
บริษัทสัญชาติญี่ปุ่นที่เข้ามาเปิดกิจการในประเทศไทยมากขึ้น
เพราะเล็งเห็นศักยภาพของการเติบโตของอุตสาหกรรมยานยนต์ในประเทศไทย

ลักษณะลูกค้าและกลุ่มลูกค้าเป้าหมายของบริษัทฯ

  บริษัทฯ แบ่งกลุ่มลูกค้าเป้าหมายของบริษัทฯ ออกเป็น 4 กลุ่ม ตามประเภทของผลิตภัณฑ์ ดังนี้

1. ลูกค้ากลุ่มอุตสาหกรรมยานยนต์ ลูกค้ากลุ่มนี้ ได้แก่ บริษัทฯ ผู้ผลิตรถยนต์ชั้นนำต่างๆ
รวมทั้งผู้ป้อนชิ้นส่วนยานยนต์ โดยมีสัดส่วนการจำหน่ายลูกค้ากลุ่มนี้ปี 2552 เท่ากับร้อยละ 60.86
ของรายได้รวม เช่น บริษัท โตโยต้า มอเตอร์ เอเชีย แปซิฟิค เอ็นจิเนียริ่ง แอนด์
แมนูแฟคเจอริ่ง จำกัด, บริษัท คาวาซากิ มอเตอร์ เอ็นเตอร์ไฟรส์ (ประเทศไทย) จำกัด

2. ลูกค้ากลุ่มอุตสาหกรรมเครื่องใช้ไฟฟ้า ลูกค้ากลุ่มนี้ ได้แก่
ผู้ผลิตเครื่องใช้ไฟฟ้าสำหรับใช้ในสำนักงานและในครัวเรือนต่างๆ โดยมีสัดส่วนการจำหน่ายปี 2552
เท่ากับร้อยละ 26.28 ของรายได้รวม เช่น บริษัท ไฮเออร์ อีเล็คทริค (ประเทศไทย) จำกัด
(มหาชน), บริษัท ฮิตาชิ คอนซูมเมอร์ โปรดักส์ (ประเทศไทย) จำกัด, บริษัท บีเอสเอช โฮม
แอ๊พพลายแอนเซส แมนูแฟคเจอริ่ง จำกัด

3. ลูกค้ากลุ่มอุตสาหกรรมอื่นๆ ลูกค้ากลุ่มนี้ ได้แก่ ผู้ผลิตสินค้าต่างๆ ที่ใช้พลาสติกเป็นส่วนประกอบ
เช่น Packaging เป็นต้น การจำหน่าย ปี 2552 เท่ากับร้อยละ 5.12 ของรายได้รวม เช่น
บริษัท แพรรี่ มาร์เก็ตติ้ง จำกัด

4. ลูกค้ากลุ่มผลิตและซ่อมแซมแม่พิมพ์ ในปี 2552 มีสัดส่วนการจำหน่ายลูกค้ากลุ่มนี้ เท่ากับร้อยละ
7.74 ของรายได้รวม เช่น บริษัท ซัมมิท โอโตซีท อินดัสตรี จำกัด, บริษัท มาห์เล สยาม
ฟิลเตอร์ ซิสเต็มส์ จำกัด

การจำหน่ายและช่องทางการจำหน่าย

  บริษัทฯ จำหน่ายสินค้าของบริษัทฯ โดยตรงกับลูกค้า (End User)
  โดยไม่ผ่านตัวแทนจำหน่ายและเป็นการจำหน่ายทั้งหมดภายในประเทศ แต่สินค้าของบริษัทฯ
  บางส่วนจะถูกนำไปประกอบและจำหน่ายไปยังต่างประเทศ (Indirect Export)
  ในรูปแบบของสินค้าสำเร็จรูปและชิ้นส่วน ซึ่งลูกค้าของบริษัทฯ ส่วนใหญ่เป็นบริษัทฯ
  ของประเทศญี่ปุ่น ซึ่งโดยปรกติจะมีบริษัทฯ ในเครือเป็นผู้ผลิตหรือจัดหาสินค้าให้
  แต่จากประสบการณ์และผลงานที่ผ่านมาของบริษัทฯ ทำให้ผลิตภัณฑ์ชิ้นส่วนพลาสติกของบริษัทฯ
  เป็นที่ยอมรับของผู้ผลิตยานยนต์และผู้ผลิตเครื่องไฟฟ้าชั้นนำจากประเทศญี่ปุ่น เนื่องจากบริษัทฯ
  ได้เรียนรู้ระบบการทำงานของบริษัทฯ ญี่ปุ่นและนำมาพัฒนาผลิตภัณฑ์และการทำงานของบริษัทฯ
  ให้สามารถให้บริการได้เท่าเทียมกับบริษัทฯ ญี่ปุ่น ประกอบกับ บริษัทฯ
  มีการพัฒนาบุคลากรทุกระดับ รวมถึงมาตรฐานในการผลิตตลอดเวลา
  และมีการทำงานร่วมกันอย่างใกล้ชิดกับลูกค้า ทำให้ทราบถึงความต้องการของลูกค้าเป็นอย่างดี
  ซึ่งทำให้บริษัทฯ
  เป็นผู้ผลิตชิ้นส่วนพลาสติกยานยนต์และเครื่องใช้ไฟฟ้าสัญชาติไทยที่ได้การยอมรับในเรื่องผลิตภัณฑ์และบริการ
  และบริษัทฯ สามารถเข้าไปเสนอบริการให้แก่ผู้ผลิตรายอื่นของทั้งสองกลุ่มอุตสาหกรรมได้

4.2.2 ภาวะอุตสาหกรรมและการแข่งขัน

โครงสร้างอุตสาหกรรม

  ผลิตภัณฑ์ที่บริษัทฯ ผลิตและจำหน่ายให้กับลูกค้า เป็นชิ้นส่วนพลาสติกเพื่อการพาณิชย์
  ซึ่งเป็นธุรกิจอุตสาหกรรมสนับสนุน (Supporting Industry) ที่สำคัญ
  เนื่องจากชิ้นส่วนพลาสติกดังกล่าวจะนำไปประกอบเป็นสินค้าสำเร็จรูปและจัดจำหน่ายให้กับผู้บริโภคขั้นสุดท้าย
  (End Users)

  ปัจจุบันการผลิตชิ้นส่วนพลาสติกแบบการฉีดขึ้นรูป (Injection Molding)
  เพื่อการพาณิชย์เป็นอุตสาหกรรมการผลิตที่มีการเติบโตอย่างรวดเร็ว
  เนื่องจากชิ้นงานมีคุณสมบัติที่สามารถทนต่อแรงบิด แรงกระแทก น้ำหนักเบา
  ที่เป็นที่ต้องการของอุตสาหกรรมยานยนต์
  อุตสาหกรรมเครื่องใช้ไฟฟ้าและอิเล็กทรอนิกส์ซึ่งอุตสาหกรรมการผลิตชิ้นส่วนพลาสติกแบบการฉีดขึ้นรูป
  ดังนั้นภาวะอุตสาหกรรมหลักที่มีความเกี่ยวข้องกับการประกอบธุรกิจของบริษัทฯ จะมีดังต่อไปนี้

  ภาวะอุตสาหกรรมยานยนต์ และชิ้นส่วนยานยนต์ ปี 2552

  สภาวะอุตสาหกรรมยานยนต์ในปี 2552 มีปริมาณการผลิตรถยนต์รวม จำนวน 999,378 คัน
  เมื่อเปรียบเทียบกับช่วงเดียวกันของปี 2551 มีอัตราลดลงร้อยละ 28
  ปริมาณการจำหน่ายรถยนต์ในประเทศรวมจำนวน 548,871 คัน
  เมื่อเปรียบเทียบกับช่วงเวลาเดียวกันของปี 2551 ลดลงร้อยละ 11
  ปริมาณการส่งออกรถยนต์จำนวน 588,398 คัน เมื่อเปรียบเทียบกับช่วงเดียวกันของปี 2551
  ลดลงร้อยละ 34

  สถานการณ์การส่งออกยานยนต์และชิ้นส่วนยานยนต์ในปี 2552
  จากข้อมูลของกรมเจรจาการค้าระหว่างประเทศพบว่า
  มีมูลค่าการส่งออกยานยนต์และชิ้นส่วนยานยนต์รวมทั้งสิ้น 543,859.52 ล้านบาท ลดลงร้อยละ
  23 จำแนกเป็นส่งออกรถยนต์มูลค่า 252,458.70 ล้านบาท ลดลงร้อยละ 27
  ส่งออกรถจัรยานยนต์มูลค่า 19,627.69 ล้านบาท ลดลงร้อยละ 10
  และส่งออกชิ้นส่วนยานยนต์มูลค่า 271,773.12 ล้านบาท ลดลงร้อยละ 20
  โดยการส่งออกชิ้นส่วนยานยนต์นั้นจำแนกเป็นการส่งออกชิ้นส่วนรถยนต์มูลค่า 256,480.17
  ล้านบาท และการส่งออกชิ้นส่วนรถจักรยานยนต์ มูลค่า 15,292.95 ล้านบาท

  ปัจจัยลบ ผลกระทบวิกฤตการณ์การเงินของโลก
  ส่งผลให้เกิดภาวะเศรษฐกิจถดถอยในประเทศต่างๆ รวมทั้งประเทศไทย ทำให้อุตสาหกรรมต่างๆ
  หดตัวลง
  แต่เมื่อเข้าช่วงปลายปีตลาดทั้งภายในประเทศและต่างประเทศเริ่มปรับตัวเข้าสู่สภาวะปกติ
  โดยยอดผลิตรถยนต์ในเดือนพฤศจิกายนกลับมาเป็นบวกอีกครั้งแรกในรอบปี

  ปัจจัยบวก การลดภาษีสรรพสามิตสำหรับรถยนต์นั่งที่ใช้พลังงานทดแทน
  ส่งผลทางบวกกับอุตสาหกรรมยานยนต์โดยรวม
  โดยเฉพาะในตลาดรถยนต์นั่งยังคงสามารถเติบโตได้
  ประกอบกับการตลาดส่งออกของไทยเริ่มฟื้นตัว ในขณะเดียวกัน งานมอเตอร์เอ็กซ์โปฯ
  ก็กระตุ้นยอดขายในประเทศจนทำให้มียอดจองรถยนต์กว่า 2 หมื่นคัน

  รถยนต์

  ในปี 2552 (ม.ค. – ธ.ค.) มีปริมาณการผลิตรถยนต์ทั้งสิ้น 999,378 คัน
  โดยแบ่งเป็นรถยนต์นั่งจำนวน 313,442 คัน รถกระบะ 1 ตัน จำนวน 670,734 คัน
  และรถยนต์เพื่อการพาณิชย์ (ไม่รวมรถกระบะ 1 ตัน) จำนวน 15,202 คัน
  การผลิตรถยนต์รวมเมื่อเทียบกับช่วงเดียวกันของปี 2551 ลดลงร้อยละ 28
  โดยประเภทรถยนต์ที่มีอัตราการผลิตลดลงมากที่สุด คือ รถกระบะ 1 ตัน มีการผลิตลดลงร้อยละ
  31 รองลงมาคือ รถยนต์นั่ง มีอัตราการผลิตลดลงร้อยละ 22 และรถยนต์เพื่อการพาณิชย์
  (ไม่รวมรถกระบะ 1 ตัน) มีการผลิตลดลงร้อยละ 15

  ยอดผลิตรถยนต์ในประเทศไทย

  --------------------------------- --------- ----------- ----------- ----------- ----------- --------- --------------
  รายการ                            2547      2548        2549        2550        2551        2552      % การเปลี่ยนแปลง
                                                                                                        52/51

  รถยนตนั่ง                          304,349   277,603     298,819     315,444     401,474     313,442   -21.93%

  รถยนตเพื่อการพาณิชย์(ไมรวมรถกระบะ 1 25,818    24,846      22,456      23,522      17,780      670,734   -31.19%
  ตัน)                                                                                                   

  รถกระบะ 1 ตัน                      597,914   822,867     866,769     948,380     974,775     15,202    -14.50%

  รวม                               928,081   1,125,316   1,188,044   1,287,346   1,394,029   999,378   -28.31%

  เพิ่มขึ้น/ ลดลง (%)                   23.66%    21.25%      5.57%       8.36%       8.29%                 
  --------------------------------- --------- ----------- ----------- ----------- ----------- --------- --------------

ที่มา : ศูนย์สารสนเทศยานยนต์

ในปี 2552 มีปริมาณการผลิตรถยนต์รวม 999,378 คัน ซึ่งคิดเป็นอัตรการเติบโตลดลงร้อยละ
28.31 เมื่อเทียบกับช่วงเดียวกันของปี 2551

[]

รถจักรยานยนต์

ปริมาณการผลิตรถจักรยานยนต์ในปี 2552 มีการผลิตจำนวนทั้งสิ้น 1,653,249 คัน
ปริมาณการผลิตรวมเมื่อเทียบกับช่วงเดียวกันของปี 2551 มีการผลิตรถจักรยานยนต์ลดลงร้อยละ 15

[]

ที่มา : ศูนย์สารสนเทศยานยนต์

สำหรับตลาดรถจักรยานยนต์ในประเทศปี 2552 รถจักรยานยนต์มียอดขายรวมทั้งสิ้น 1,535,641
คัน มีอัตราการเติบโตเมื่อเทียบกับช่วงเดียวกันปี 2551 ลดลงร้อยละ 10

ชิ้นส่วนยานยนต์

สำหรับการส่งออกชิ้นส่วนยานยนต์ในส่วนที่บริษัทผู้ผลิตและประกอบรถยนต์ได้ทำการส่งออกในปี 2552
มูลค่าทั้งสิ้น 113,408.39 ล้านบาท ลดลงจากช่วงเดียวกันของปี 2551 ร้อยละ 31
ชิ้นส่วนยานยนต์ที่มีการส่งออกมากที่สุดคือ ชิ้นส่วนประกอบและอุปกรณ์ มีมูลค่าการส่งออกทั้งสิ้น
86,225.42 ล้านบาท รองลงมาคือ เครื่องยนต์ มีมูลค่าการส่งออก 13,266.37 ล้านบาท
และชิ้นส่วนอะไหล่มูลค่า 12,531.85 ล้านบาท

ข้อมูลกรมเจรจาการค้าระหว่างประเทศ
การส่งออกชิ้นส่วนยานยนต์รวมชิ้นส่วนรถยนต์และชิ้นส่วนรถจักรยานยนต์ของไทยในปี 2552
มีมูลค่าการส่งออกรวมทั้งสิ้น 271,773.12 ล้านบาท ลดลงจากช่วงเดียวกันของปี 2551 ร้อยละ
20

อุตสาหกรรมเครื่องใช้ไฟฟ้า (ข้อมูลจากสำนักงานเศรษฐกิจอุตสาหกรรม)

  สรุปภาพรวมภาวะอุตสาหกรรมไฟฟ้า ช่วงเดือนมกราคม ถึงเดือนตุลาคม 2552

ภาวะการผลิต

จากดัชนีผลผลิตอุตสาหกรรมเครื่องใช้ไฟฟ้าของสำนักงานเศรษฐกิจอุตสาหกรรมพบว่าในช่วงเดือนมกราคมถึงเดือนตุลาคม
2552 ปรับตัวลดลงร้อยละ 24.71 เมื่อเทียบกับช่วงเดียวกันของปีก่อน
เนื่องจากปริมาณการผลิตของสินค้าเครื่องใช้ไฟฟ้าที่ได้มีสัดส่วนการส่งออกค่อนข้างสูง
และเนื่องจากการชะลอลงของตลาดส่งออกหลัก เช่น สหรัฐอเมริกา ญี่ปุ่น และอียู
ที่มีสัดส่วนครอบคลุมถึงประมาณ 40% ของสัดส่วนการตลาดส่งออกทั้งหมด
ส่งผลกระทบต่อปริมาณการผลิตปรับลดลงดังกล่าว

[]

สินค้าที่ปรับตัวลดลงเมื่อเทียบกับช่วงเดียวกันของปีก่อน 3 อันดับแรก ได้แก่ โทรทัศน์สี
(ขนาดจอเล็กกว่า 20 นิ้ว) โทรทัศน์สี (ขนาดจอเท่ากับ 21 นิ้วหรือมากกว่า)
และเครื่องปรับอากาศแบบแยกส่วน แฟนคอยล์ยูนิต ปรับตัวลดลง 40.86%, 40.53% และ 34.53%
ตามลำดับ

[]

ภาวะการตลาด

มูลค่าส่งออกเครื่องใช้ไฟฟ้าช่วงเดือนมกราคมถึงตุลาคม 2552 ปรับตัวลดลงร้อยละ 16.74
เมื่อเทียบกับช่วงเดียวกันของปีก่อน มีมูลค่าการส่งออก 12,807.45 ล้านเหรียญสหรัฐ
การปรับตัวลดลงของมูลค่าส่งออกเครื่องใช้ไฟฟ้าช่วง 10
เดือนที่ผ่านมาปรับตัวลดลงแต่เป็นไปแบบชะลอลง แต่มีความเป็นไปได้ว่าการส่งออกจะกระเตื้องขึ้น

[]

สินค้าส่งออกในช่วง 10 เดือนแรกของปี 2552 ที่มีมูลค่าส่งออกสูงสุด 10 อันดับแรก
ส่วนใหญ่ปรับตัวลดลงทั้งสิ้น ซึ่งมีสัดส่วนการส่งออก 66.05% ของการส่งออกเครื่องใช้ไฟฟ้ารวม
ซึ่งเป็นส่วนสำคัญที่ทำให้การส่งออกของเครื่องใช้ไฟฟ้ารวมทั้งหมดปรับตัวลดลงอย่างชัดเจน

[]

อุตสาหกรรมแม่พิมพ์

สำหรับอุตสาหกรรมแม่พิมพ์นั้น ปี 2552 ลดลงจากปี 2551 เล็กน้อย
เหตุเพราะสภาพเศรษฐกิจที่เกิดขึ้นในช่วงกลางปี
และประกอบกับการเตรียมตัวทำแม่พิมพ์สำหรับการเปลี่ยนรุ่นใหม่ของสินค้ามีจำนวนน้อยราย
เป็นเหตุให้ความต้องการแม่พิมพ์ในตลาดรวมน้อยลงไปด้วย

แนวโน้มภาวะอุตสาหกรรม และสภาพการแข่งขันในอนาคต

จากภาวะเศรษฐกิจที่เริ่มฟื้นตัวในช่วงไตรมาส 4 ของปี 2552 ให้ปริมาณการผลิตรถยนต์โดยรวมปี
2552 มีจำนวนเกือบ 1 ล้านคัน โดยในเดือนธันวาคม 2552
ปริมาณการจำหน่ายรถยนต์ในประเทศทำสถิติสูงสุดในรอบ 3 ปี สำหรับปี 2553
ปริมาณการผลิตรถยนต์รายเดือนเฉลี่ยจะกลับมาอยู่ในระดับปกติคือ ประมาณ 120,000 คัน
และคาดการณ์การผลิตรถยนต์ปี 2553 จำนวน 1,400,000 คัน เพิ่มขึ้นถึงร้อยละ 40 ทั้งนี้
เนื่องจากตลาดส่งออกรถยนต์เริ่มฟื้นตัวและขยายตัวได้อย่างต่อเนื่อง
ซึ่งจะเป็นตัวผลักดันที่สำคัญของอุตสาหกรรมยานยนต์ไทย
โดยตัวเลขดังกล่าวแบ่งเป็นการผลิตเพื่อจำหน่ายในประเทศจำนวน 600,000 คัน เพิ่มขึ้นร้อยละ
34 และการผลิตเพื่อส่งออกจำนวน 800,000 คัน เพิ่มขึ้นร้อยละ 45

อุตสาหกรรมรถจักรยานยนต์ปี 2553 คาดการณ์การผลิตจำนวน 1,710,000 คัน เพิ่มขึ้นร้อยละ 5
โดยที่แบ่งเป็นการผลิตเพื่อจำหน่ายในประเทศจำนวน 1,580,000 คัน เพิ่มขึ้นร้อยละ 4
และการผลิตเพื่อส่งออก จำนวน 130,000 คัน เพิ่มขึ้นร้อยละ 13

ส่วนแนวโน้มอุตสาหกรรมเครื่องใช้ไฟฟ้าปี 2553
จากแบบจำลองดัชนีชี้นำภาวะอุตสาหกรรมเครื่องใช้ไฟฟ้า
และอิเล็กทรอร์นิกส์ของสถาบันไฟฟ้าและอิเล็กทรอร์นิกส์พบว่า จะมีแนวโน้มปรับตัวเพิ่มขึ้น
เนื่องมาจากกำลังซื้อเริ่มกลับมาของตลาด EU
และตลาดในประเทศที่ภาษีสรรพสามิตลดลงทำให้ราคาของเครื่องใช้ไฟฟ้าลดลง
ช่วยกระตุ้นยอดผลิตมากขึ้นด้วย

    สำหรับแนวโน้มของแม่พิมพ์ในปี 2553 นั้น คาดว่าจะมีความต้องการแม่พิมพ์ในตลาดเพิ่มสูงขึ้น
เนื่องจาก บริษัทรถยนต์หลายรายมีการเตรียมงานสำหรับเปลี่ยนรถยนต์รุ่นใหม่ๆ
สำหรับคุณภาพการผลิตและระยะเวลาส่งมอบในการผลิตแม่พิมพ์มีการพัฒนาดีขึ้นเป็นลำดับ

4.3 การจัดหาผลิตภัณฑ์หรือบริการ

4.3.1 การผลิต ปัจจุบันบริษัทฯ มีโรงงานที่ใช้ดำเนินการจำนวน 3 แห่ง

ดังรายละเอียดต่อไปนี้

โรงงานที่ 1 : ตั้งอยู่เลขที่ 59 หมู่ที่ 6 ถนนกิ่งแก้ว ตำบลราชาเทวะ อำเภอบางพลี
จังหวัดสมุทรปราการ 10540 บนเนื้อที่ 9 ไร่ เป็นอาคารโรงงานพื้นที่ใช้สอย 10,200
ตารางเมตร ประกอบด้วยแผนกการตลาด แผนกวิศวกรรม แผนกการผลิต โดยมีกำลังการผลิตเต็มที่
3,600 ตัน/ปี

โรงงานที่ 2 : ตั้งอยู่เลขที่ 517 หมู่ที่ 9 ตำบลหนองกี่ อำเภอกบินทร์บุรี จังหวัดปราจีนบุรี 25110
บนเนื้อที่ 13 ไร่ สำหรับ เป็นอาคารโรงงานพื้นที่ใช้สอย 6,000 ตารางเมตร
การเพิ่มกำลังการผลิตเพื่อตอบสนองความต้องการของลูกค้า เริ่มดำเนินงานได้ในเดือนกุมภาพันธ์
2547 โดยมีกำลังการผลิตเต็มที่ 5,040 ตัน/ปี

โรงงานที่ 3 : ตั้งอยู่เลขที่ 28/4 หมู่ที่ 1 ถนนสุวินทวงศ์ ตำบลคลองอุดมชลจร
อำเภอเมืองจังหวัดฉะเชิงเทรา 24000 บนเนื้อที่ 10 ไร่ เป็นอาคารโรงงานพื้นที่ใช้สอย 6,700
ตารางเมตร เป็นโรงงานผลิตแม่พิมพ์ที่สามารถผลิตแม่พิมพ์ใช้กับเครื่องฉีดตั้งแต่ขนาด 30 - 1,300
ตัน

นโยบายการผลิตที่สำคัญ คือ เน้นการผลิตสินค้าที่มีคุณภาพดี
ตรงกับความต้องการของลูกค้าและสามารถส่งสินค้าได้ตรงตามระยะเวลาที่กำหนด
ทั้งนี้เพื่อให้ลูกค้ามีความเชื่อมั่นและเกิดความพึงพอใจ ในผลิตภัณฑ์ของบริษัทฯ

4.3.2 การจัดหาวัตถุดิบที่ใช้ในการผลิตชิ้นส่วนพลาสติก

-   วัตถุดิบสำหรับการผลิตชิ้นส่วนพลาสติก

  วัตถุดิบหลักสำหรับการผลิตชิ้นส่วนพลาสติกของบริษัทฯ คือ เม็ดพลาสติก
  โดยเป็นการสั่งซื้อจากตัวแทนจำหน่ายในประเทศทั้งหมด
  ซึ่งการสั่งซื้อเม็ดพลาสติกจะแยกตามลักษณะของกลุ่มผลิตภัณฑ์ ดังนี้

-   กลุ่มชิ้นส่วนพลาสติกสำหรับอุตสาหกรรมยานยนต์

  การสั่งซื้อเม็ดพลาสติกเพื่อการผลิตชิ้นส่วนพลาสติกสำหรับอุตสาหกรรมยานยนต์
  เป็นการสั่งซื้อล่วงหน้าจากผู้จำหน่ายในประเทศ โดยร้อยละ 95 ของการสั่งซื้อเม็ดพลาสติก
  ลูกค้าจะเป็นผู้กำหนดชนิดและประเภทของเม็ดพลาสติกรวมทั้งผู้จำหน่ายเม็ดพลาสติก
  ซึ่งเป็นการควบคุมคุณภาพของวัตถุดิบให้ตรงกับความต้องการของลูกค้า โดยฝ่ายจัดซื้อของบริษัทฯ
  จะจัดซื้อเม็ดพลาสติกตามคำสั่งซื้อของลูกค้า

  ทั้งนี้ จำนวนผู้จัดจำหน่ายเม็ดพลาสติกของบริษัทฯ นั้นมีอยู่ 26 รายด้วยกัน

-   กลุ่มชิ้นส่วนพลาสติกสำหรับอุตสาหกรรมเครื่องใช้ไฟฟ้า

การสั่งซื้อเม็ดพลาสติก เพื่อการผลิตชิ้นส่วนพลาสติก สำหรับอุตสาหกรรมเครื่องใช้ไฟฟ้า มี 2
รูปแบบคือ ลูกค้าจัดหาวัตถุดิบมาให้ และบริษัทฯ ซื้อวัตถุดิบ โดยในปี 2552
สัดส่วนของการจัดซื้อวัตถุดิบระหว่างการที่ลูกค้าจัดหาวัตถุดิบและบริษัทฯ
เป็นผู้จัดซื้อวัตถุดิบเองคิดต่อยอดขายเฉพาะอุตสาหกรรมเครื่องใช้ไฟฟ้าคิดเป็นร้อยละ 54.42
และร้อยละ 45.58 ตามลำดับ

อย่างไรก็ตามการสั่งซื้อเม็ดพลาสติกของทั้งสองกลุ่มนั้นบริษัทฯ
สามารถที่จะตกลงกับลูกค้าในการจัดซื้อเม็ดพลาสติกได้ หากบริษัทฯ
สามารถจัดหาแหล่งจำหน่ายเม็ดพลาสติกจากผู้จัดจำหน่ายอื่นที่มีคุณภาพเทียบ
เท่ากับความต้องการของลูกค้าและมีราคาถูกกว่า ทำให้บริษัทฯ ไม่มีปัญหาในการจัดหาเม็ดพลาสติก

ประเภทของเม็ดพลาสติกที่ใช้ สามารถจำแนกเป็นประเภทหลักๆ ได้ดังนี้ Polystyrene –PS,

Polypropylene–PP (Engineering Grade), Acrylonitride Butadiene
Styrene–ABS และอื่นๆ

  4.3.3. การจัดหาวัตถุดิบที่ใช้ในการผลิตแม่พิมพ์

-   วัตถุดิบสำหรับการผลิตแม่พิมพ์

วัตถุดิบหลัก คือแบบแม่พิมพ์เหล็ก (Mold Base) และเหล็กชิ้นส่วนแม่พิมพ์ ซึ่งบริษัทฯ
สั่งซื้อจากผู้จัดจำหน่ายภายในประเทศหลายราย เป็นคู่ค้ากับบริษัทฯ มานาน
โดยเหล็กที่ใช้จะเป็นเหล็กที่มีคุณภาพตามความต้องการของแม่พิมพ์แต่ละประเภท
ซึ่งจะทำให้ผลงานที่ฉีดจากแม่พิมพ์ของบริษัทฯ มีอัตราการสูญเสียต่ำในการผลิตแม่พิมพ์ แบ่งเป็น 2
แบบ คือ

1. ผลิตแม่พิมพ์ใหม่ตามคำสั่งซื้อของลูกค้า

การผลิตแม่พิมพ์ประเภทนี้ บริษัทฯ จะทำการผลิตแม่พิมพ์สำหรับ การฉีดพลาสติกตามที่ลูกค้าต้องการ
และผลิตแม่พิมพ์ตามแบบที่ได้ตกลงร่วมกัน

2. ลูกค้านำแม่พิมพ์มาให้ซ่อมแซมหรือปรับปรุง

ในส่วนนี้ลูกค้าจะนำแม่พิมพ์ของลูกค้ามาให้ซ่อมแซมหรือปรับปรุง ซึ่งบริษัทฯ
จะร่วมกับลูกค้าในการแก้ไขลักษณะผิว โครงสร้างแบบแม่พิมพ์ที่ลูกค้า
เพื่อเป็นการปรับปรุงหรือแก้ไขให้แม่พิมพ์พลาสติกได้การผลิตที่เร็วขึ้น หรือตามลักษณะที่ลูกค้าต้องการ
ซึ่งการให้บริการในส่วนนี้จะเป็นการสร้างความเชื่อมั่นในการบริการของบริษัทฯ กับลูกค้า
ในแม่พิมพ์ที่บริษัทฯ รับจ้างฉีดพลาสติก หากแม่พิมพ์ของลูกค้าเกิดชำรุดเสียหาย

อนึ่งในการผลิตและซ่อมแซมแม่พิมพ์ บริษัทฯ กำหนดราคาค่าบริการจาก ขนาดของแม่พิมพ์
ความยากง่ายในการซ่อมแซม และชั่วโมงการทำงาน โดยบันทึกเป็นรายได้จากการขายและบริการ

  4.3.4 การวิจัยและพัฒนาการผลิตแม่พิมพ์

บริษัทฯ ได้จัดสรรงบประมาณลงทุน สำหรับซื้อโปรแกรม SOFTWARE CATIA Version 5.0 ในปี
2548
เพื่อช่วยในการวิเคราะห์ปัญหาการไหลของพลาสติกฉีดในแม่พิมพ์ฉีดพลาสติกที่ใช้ในการผลิตแม่พิมพ์
ซึ่งโปรแกรมคอมพิวเตอร์นี้สามารถออกแบบ (CAD) และแปลงข้อมูลเข้าสู่ระบบการผลิต (CAM)
และวิเคราะห์ข้อมูลทางวิศวกรรม (CAE) อื่นๆ

4.3.5 การซ่อมแซมแม่พิมพ์

นอกจากการให้บริการผลิตแม่พิมพ์แล้วบริษัทฯ ยังให้บริการซ่อมแซมแม่พิมพ์ที่ชำรุดที่เกิดจาก
การใช้งาน
ซึ่งการให้บริการในส่วนการซ่อมแซมแม่พิมพ์นี้จะเป็นการสร้างความเชื่อมั่นในการบริการของบริษัทฯ
เนื่องจากหากแม่พิมพ์ของลูกค้าเกิดชำรุดจากการผลิต ทีมซ่อมแซมแม่พิมพ์ของบริษัทฯ
สามารถให้บริการซ่อมแซม ได้ทันที
โดยไม่จำเป็นต้องนำส่งแม่พิมพ์ไปทำการซ่อมแซมนอกสถานที่ทำให้เสียเวลาในการผลิต
ดังนั้นลูกค้าของบริษัทฯ จึงมีความมั่นใจในบริการผลิตชิ้นส่วนพลาสติกของบริษัทฯ

4.3.6 สิ่งแวดล้อม

ทางบริษัทฯ ได้ตระหนักถึงผลกระทบกับสิ่งแวดล้อม ที่อาจมีผลกระทบต่อ พนักงาน การผลิต
และคุณภาพของผลิตภัณฑ์ จึงได้ทำการร้องขอให้ศูนย์ความปลอดภัยการทำงานพื้นที่ 6 ตำบลเทพารักษ์
จังหวัดสมุทรปราการ และทางศูนย์ความปลอดภัยการทำงานพื้นที่ 6
ได้แจ้งการตรวจประเมินสภาพแวดล้อมการทำงาน ลงวันที่ 24 กุมภาพันธ์ 2547
ได้ผลการตรวจประเมินสภาพแวดล้อมเกี่ยวกับการวัดระดับเสียง, ระดับแสง,จำนวนฝุ่นในอากาศ,
สารโทลูอีน และสารเอ็น-เฮกเซน ปรากฏค่าที่วัดได้อยู่ใกล้เคียงกับมาตรฐานที่กำหนดไว้

ในปี 2549 บริษัทฯ ได้ทำการปรับปรุงมาตรฐานสิ่งแวดล้อมต่างๆ จนสามารถได้รับประกาศนียบัตร
ระบบมาตรฐานการจัดการสิ่งแวดล้อม หรื อ ISO 14001/2004 NO: TH 21040601E/
21.04.2006 เมื่อวันที่ 21 เมษายน 2549 ซึ่งเป็นสิ่งที่ยืนยันในความรับผิดชอบต่อสิ่งแวดล้อม
และชุมชนรอบๆ อีกด้วย

4.  งานที่ยังไม่ส่งมอบ (เฉพาะกรณีโครงการหรือชิ้นงานมูลค่าสูง)

- ไม่มี -